Suopayrtit

Suopayrtit (Saponaria) on kohokkikasveihin kuuluva suku, jossa on noin 20 lajia yksi- ja monivuotisia kasveja. Niitä esiintyy Euroopassa ja Lounais-Aasiassa. Monet suopayrtit kasvavat vuoristojen niityillä ja kallioilla. Suvussa on pystykasvuisia ruohokasveja, kuten rohtosuopayrtti, ja monia matalan mattomaisesti kasvavia kivikkokasveja, kuten kivikkosuopayrtti. Suopayrtit ovat hyvin lähisukuisia käenkukille ja kohokeille. Merkittävä ero on se, että suopayrttien vaaleanpunaisissa tai valkoisissa kukissa on vain kaksi emin vartaloa.Brickell, Christopher & Cathey, H. Marc (toim.): A to Z Encyclopedia of Garden Plants (The American Horticultural Society). DK Publishing 2004. . Muutamia suopayrttilajeja ja -risteymiä viljellään perennoina, italiansuopayrttiä yksivuotisena koristekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. .

 Lajeja ja risteymiä 
Lajeja:
 italiansuopayrtti (Saponaria calabrica)
 kivikkosuopayrtti (Saponaria ocymoides)
 rohtosuopayrtti eli suopayrtti (Saponaria officinalis)
 patjasuopayrtti (Saponaria pumila)
 Saponaria jagelii

Risteymiä:
 syyssuopayrtti (Saponaria × lembergii)
 mätässuopayrtti (Saponaria × olivana)

 Lähteet 

 Aiheesta muualla 
 Suomen Lajitietokeskus: Suopayrtit (Saponaria)
 Finto: Kassu – Kasvien suomenkieliset nimet: Saponaria
 United States Department of Agriculture (USDA): Saponaria 

Luokka:Kohokkikasvit